जापानका राजनैतिक दलहरूको बारे खोज गरि तयार गरिएको केहि जानकारी 

1. 自由民主党 (ज्युउमिनस्युतोउ)स्वतन्त्र लोकतान्त्रिक पार्टी(LDP): जापानको सबैभन्दा ठूलो दल हो र परंपरागत रूपमा दक्षिणपन्थी नीतिहरूको समर्थन गर्दछ। यो दल लामो समयदेखि सत्तामा रहेको छ र अर्थतन्त्र र कूटनीतिमा ठूलो प्रभाव पार्छ। यो पार्टि  भित्र विभिन्न गुटहरू रहेका छन्, जसले फरक 
नीतिहरू र विचारधाराहरूलाई प्रस्तुत गर्छन्। 

2. 立憲民主党 (rikkenminshutou)संवैधानिक लोकतान्त्रिक पार्टी (CDP)यो दल मध्य-वामको रूपमा चिनिन्छ र सामाजिक न्याय र मानव अधिकारको सम्मानमा आधारित नीतिहरूको पक्षमा छ।

3. 公明党 (कोउम्ईतोउ )सार्वजनिक पार्टी: यो दल मुख्य रूपमा बौद्ध धर्म को संगठनलाई समर्थन गर्दैछ । शान्ति र सामाजिक कल्याणको वकालत गर्दछ। प्राय जसो यो गठबन्धन सरकारमा सामेल हुन्छ।

4. 日本維新の会जापान पुनर्स्थापनाको पार्टी (Nippon Ishin no Kai): यो दल मुख्य रूपमा ओसाकामा केन्द्रित छ र प्रशासनिक सुधार र आर्थिक नीतिहरूमा ध्यान केन्द्रित गर्दछ।

5. 国民民主党 (कोकुमिन मिन्सु तो ) नागरिक लोकतान्त्रिक पार्टी (DPFP)यो दल मध्यपन्थीको रूपमा चिनिन्छ र आर्थिक र सामाजिक सुरक्षा नीतिहरूमा सन्तुलित दृष्टिकोण अपनाउँछ।संसद मा पनि महत्वपूर्ण उपस्थिति राख्दछ। 

6. 日本共産党 (निहोन क्योउसान तोउ )
जापान कम्युनिस्ट पार्टी (JCP)
यो दल साम्यवादी र समाजवादी विचारधारामा आधारित छ र श्रमिकका अधिकार र सामाजिक समानता को पक्षमा आवाज उठाउँछ।यो पार्टिको स्थापना १९२२ मा भएको थियो। यस पार्टीको मुख्य सिद्धान्त मार्क्स-लेनिनवादमा आधारित समाजवादको स्थापना गर्नु हो, र यो श्रमिक अधिकार, शान्ति, र सामाजिक न्यायमा ध्यान केन्द्रित गर्दछ। यो पार्टिले युद्धको विपक्षमा, वातावरणीय समस्याहरूमा ध्यान दिन, र सामाजिक सुरक्षाको विकास जस्ता धेरै सामाजिक मुद्दाहरूमा सक्रिय रूपमा आवाज उठाउँछ र नीतिहरूको प्रस्ताव गर्दछ। यस पार्टीले संसदमा पनि राम्रो उपस्थिति जानाउदै आएको छ । विपक्षी दलको रूपमा आफ्नो भूमिका खेलिरहेका छ । पार्टीले लोकतन्त्र र नागरिक अधिकारको रक्षामा जोड दिन्छ र नागरिकको समर्थन प्राप्त गर्नका लागि सक्रियता देखाउदै आएको छ ।

7. れいわ新選組　(Reiwa Shinsengumi)नयाँ चयन समूह :
यो नयाँ राजनीतिक दृष्टिकोणको पक्षमा जापानको एक राजनीतिक पार्टी हो, जसको स्थापना २०१९ मा भएको थियो। यस पार्टीको उद्देश्य नयाँ विचार र दृष्टिकोणलाई अघि बढाउनु हो, विशेष गरी युवा र नयाँ पीढीको आवाजलाई प्रतिनिधित्व गर्नु हो। पार्टीका प्रमुख नीतिहरूमा सामाजिक असमानताको समाधान, वातावरणीय समस्याहरूको समाधान, र सामाजिक सुरक्षा विकास समावेश छन्। यसले राजनीतिक पारदर्शिता र जनतासँगको सीधा संवाद लाई प्रोत्साहन गर्दछ।

पार्टीका नेता, यामामोतो तारो , एक पूर्व अभिनेता हुन् । ।यो पार्टिले चुनावमा सफलता पनि हात पारेको छ ।  संसदमा आफ्नो आवाजलाई मजबुत बनाउदै आएको छ। यो पार्टिले  जापानको राजनीतिक परिदृश्यमा नयाँ परिवर्तन ल्याउने प्रयास गरिरहेको छ।

8. 社会民主党 सामाजिक लोकतान्त्रिक पार्टी(SDP)यो दल समाजवादी विचारधारामा आधारित छ र सामाजिक न्याय र कल्याणको लागि प्रयास गर्दछ।